tomron87/hebrew-wikipedia-sentences-corpus huggingface dataset:
המהלך התחיל בכדור נייח כשלושים מטרים משערו של שטפן קלוס.
מולר הוציא כדור שטוח לוויאלי על קו הרחבה, ויאלי החזיר למולר שהכניס כדור עומק בנגיעה לדינו באג'ו בצד ימין של הרחבה.
באג'ו עצר את הכדור ברגל ימין, עבר את המגן שלו ובעט ברגל שמאל כדור שטוח ומדויק לפינה הרחוקה של קלוס, 1-1 בדורטמונד.
רק ארבע דקות עברו, ויובנטוס, בהתקפת מעבר מהירה, השלימה את המהפך.
המהלך החל אצל דינו באג'ו, שהשתלט על כדור ברחבה של יובנטוס ושלח את מארוקי בצד שמאל להתקפה מהירה.
מארוקי חצה את קו מחצית המגרש והגיע עד לכשלושים מטרים משערה של דורטמונד.
שם, העביר כדור עומק לוויאלי על הקו השמאלי של הרחבה.
ויאלי היתל באווה גראוור והגביה למרכז הרחבה, הישר לרגליו של רוברטו באג'ו, שניצב חופשי לחלוטין כשבעה מטרים מהשער.
באג'ו עצר היטב את הכדור על החזה, והכניע בקלות את קלוס, 2-1 ליובנטוס בהפסקה.
הפיגור בהפסקה הוביל לחילוף התקפי של היצפלד, כאשר למחצית השנייה עלה עם פרנק מיל החלוץ על חשבונו של הקשר תומאס פרנק.
עם זאת, יובנטוס הייתה הראשונה שהתקרבה לשער נוסף.
מולר, מהטובים במגרש, שלח כדור עומק מרהיב לבאג'ו, שקפץ בחצי גובה והותיר את הקפטן, שהקדים את במעט את השומר שלו, לבד מול קלוס היוצא.
באג'ו גלגל בנגיעה כדור שהכניע את קלוס ועשה דרכו לפינה הרחוקה, אלא שגלישה של בודו שמידט הסיטה את הכדור לקרן ממש מקו השער.
הצלה מרשימה של שמידט, החמצה גדולה לבאג'ו.
מנגד, בעיטה מסובבת של ריינהארדט ממרחק מצאה את פרוצי מוכן, והשוער הצליח להדוף.
יכולת הסיום המרשימה של רוברטו באג'ו היא זו שהכריעה את תוצאת המשחק בדקה ה-73, כשהחלוץ מצא את הרשת בפעם השנייה במשחק.
שוב, יובנטוס בהתקפת מעבר מהירה ומסודרת הביכה את ההגנה הגרמנית, כאשר קונטה הרחיק כדור מקו הרחבה של קבוצתו עד למולר, שפרץ במהירות באגף השמאלי.
מולר שלח כדור עומק לוויאלי בצד שמאל של הרחבה, אך גלישה טובה של שמידט על ויאלי הרחיקה מעט את הכדור והאטה את קצב ההתקפה.
ויאלי השתלט בחזרה על הכדור, הטעה את שמידט והעביר למולר כ-16 מטרים משערה של דורטמונד.
מולר עצר והמשיך במסירת עומק לרוברטו באג'ו, שתוך כדי סיבוב ונפילה גלגל את הכדור נגד כיוון התנועה, שטוח לקורה הרחוקה ופנימה.
קלוס לא הספיק להגיב וכלל לא זז, 3-1 ליובנטוס בסיום, יתרון משמעותי לקראת הגומלין בטורינו.
שבועיים לאחר המשחק הראשון, נפגשו הקבוצות למפגש הגומלין בסטאדיו דלה אלפי.
שתי הקבוצות ערכו שינויים בהרכב, חלקם כפויים.
המארחת ביצעה שני שינויים בהרכב הפותח, כאשר מורנו טוריצ'לי חזר לעמדת המגן השמאלי במקומו של מרקו דה מארקי, שהוסט לקישור המרכזי על חשבונו של ג'יאנקרלו מארוקי.
במרכז הקישור נאלץ טרפטוני לוותר על אנטוניו קונטה המוצהב, רוברטו גאליה עלה בהרכב במקומו.
מנגד, היצפלד העלה חמישה שחקנים שלא פתחו במשחק הקודם.
בהגנה ערך היצפלד ארבעה שינויים, כאשר נד זליץ' פתח במקום אווה גראוור כבלם אחורי, ומיכאל שולץ פתח כבלם במקום שטפן רויטר.
האחרון הוסט לעמדת הקיצוני השמאלי על חשבונו של קנוט ריינהארדט, שעבר לעמדת הקיצוני הימני, כאשר מיכאל לוש ירד לספסל.
בקישור, מיכאל צורק ותומאס פרנק נותרו מחוץ להרכב, שטפן קארל ומיכאל רומניגה שהוסט מההתקפה פתחו במקומם.
בחוד, סטפן שפויזאט הפצוע נאלץ להחמיץ את המשחק, ובהרכב פתחו פרנק מיל ולותר סיפל.
המגמות בפתיחת המשחק היו הפוכות, כאשר דורטמונד חיפשה לשלוח שחקנים רבים להתקפה ויובנטוס התבססה על התקפות מתפרצות.
עם זאת, יובנטוס פתחה היטב את המשחק, ובדקה החמישית עלתה ליתרון מהיר.
ז'וליו סזאר שלח כדור ארוך מהחלק האחורי לכיוונו של ויאלי.
החלוץ הוריד בראשו לכיוונו של דינו באג'ו, כדור שחזר אל ויאלי לאחר לחץ מצד ההגנה.
ויאלי, מעט מחוץ לרחבה ובגבו אל השער, זיהה את התנועה של דינו באג'ו ושלח מסירת עקב לתוך הרחבה.
דינו באג'ו השתלט וברגל שמאל שלח כדור לרשת הגבוהה, 1-0 ליובנטוס, שעולה ליתרון שלושה שערים בסיכום.
יובנטוס המשיכה להפגין עליונות לעיני הקהל הביתי, ורוברטו באג'ו היה קרוב להכפלת התוצאה.
הקפטן קיבל את הכדור באגף השמאלי מדה מארקי, הטעה היטב את בודו שמידט, התחמק מהגלישה של זליץ' וסובב בחצי גובה לפינה הרחוקה, אך קלוס זינק היטב ומנע שער שני.
בדקה ה-39 הכפילה יובנטוס את התוצאה, ושוב דינו באג'ו כובש, שער שלישי לקשר בדו-קרב.
יובנטוס זכתה בכדור חופשי על קו הרחבה מצד ימין.
אנדראס מולר הקשית היטב למרכז הרחבה, ודינו באג'ו שהסתנן ביו ארבעה שחקני הגנה נגח היטב לפינה התחתונה של קלוס.
יובנטוס עולה ליתרון 2-0 במשחק, ועם 5-1 בסיכום המפגשים מתקרב לזכייה בתואר.
שלוש דקות לאחר השער ספגה דורטמונד מכה נוספת, כאשר הקפטן רומניגה נפצע והוחלף בתומאס פרנק.
המחצית השנייה נפתחה בהזדמנות ממשית של דורטמונד לצמק.
הגבהה טובה של ריינהארדט מאגף שמאל מצאה את הראש של סיפל בתוך הרחבה, החלוץ נגח היטב אך אנג'לו פרוצי קלט.
על אף הלחץ של דורטמונד, יובנטוס הצליחה להגדיל את התוצאה בדקה ה-65. רוברטו באג'ו פרץ באגף שמאל והעביר אל ויאלי, ששמר על הכדור היטב מול שלושה שחקני הגנה.
ויאלי ניסה לחדור לרחבה אך שמידט סגר אותו היטב.
החלוץ שמר על הכדור והעביר שמאלה לדה מארקי.
הקשר העביר עומק לרוברטו באג'ו בתוך הרחבה.
הקפטן נשמר על ידי שני שחקנים, והעביר עקב מתוחכם בנגיעה אחת למרכז הרחבה, בין שני שחקני ההגנה.
הכדור היה מיועד לאנדראס מולר, אך הגלישה של תומאס פרנק המחליף הקדימה אותו.
למזלו של מולר, הכדור אותו הרחיק פרנק פגע בקרסולו ונכנס לרשת.
3-0 מרשים ליובנטוס לאחר 65 דקות, תוצאה שנותרה עד לסיום, ועם 6-1 בסיכום המפגשים, זכתה יובנטוס בגביע אופ"א השלישי בתולדותיה.
גמר גביע אופ"א 1992 היה השלב שנעל את טורניר גביע אופ"א לעונת .
הוא שוחק בשני מפגשים במתכונת בית-חוץ, ובו נקבע כי הזוכה בטורניר היא אייאקס ההולנדית, שגברה על טורינו האיטלקית בזכות חוק שערי חוץ, לאחר שוויון 2–2 בסיכום שני המפגשים.
הייתה זו המהדורה ה-21 של המפעל.
אייאקס זכתה בתואר לראשונה בתולדותיה, בהופעתה הראשונה בגמר המפעל.
היא הייתה לזוכה ההולנדית השלישית בתולדות המפעל, והראשונה מזה 14 שנים.
קדמו לה פיינורד ב- ופ.ס.וו.
כמו כן, היא הייתה לנציגה ההולנדית החמישית בתולדות משחקי גמר המפעל, כאשר בנוסף לזוכות העפילו לשלב הגמר גם טוונטה ב-1975 וא.ז.
אלקמאר ב-1981. עם זכייתה של אייאקס בטורניר, היא הייתה לקבוצה השנייה בהיסטוריה (אחרי יריבתה העירונית של טורינו, יובנטוס) שזכתה בכל שלושת המפעלים המרכזיים של אופ"א - גביע אירופה לאלופות, גביע אופ"א וגביע אירופה למחזיקות גביע.
כמו כן, הייתה אייאקס לקבוצה הראשונה שאינה איטלקית שמעפילה לגמר מאז 1989, לאחר ששני משחקי הגמר האחרונים היו כל-איטלקיים.
מנגד, העפילה טורינו לגמר המפעל לראשונה בתולדותיה, והעלתה לארבעה את מספר משחקי הגמר הרצופים עם נציגה איטלקית אחת לפחות (מתוך שבעה).
מתוך רצף שבעת הגמרים, היה זה הגמר היחיד בו לא זכתה בתואר קבוצה מאיטליה.
טורינו הייתה לקבוצה האיטלקית השישית המעפילה לגמר המפעל, אחרי יובנטוס, נאפולי, פיורנטינה, אינטר מילאנו ורומא.
אייאקס הייתה לסגנית אלופת הולנד לעונת , כשסיימה במאזן נקודות זהה לאלופה פ.ס.וו.
איינדהובן, אך החמיצה את התואר בעקבות פער שערים נחות בשני שערים בלבד.
היא חזרה להתמודד במפעל האירופי לאחר עונת השעיה, בעקבות אירוע זריקת מוט ברזל על ידי אוהדיה, שפגע בשוער אוסטריה וינה במשחק בין הקבוצות בספטמבר 1989. טורינו סיימה במקום החמישי בטבלה בעונת 1990/1991 בסרייה א', במרחק 13 נקודות מהאלופה סמפדוריה.
היא הייתה לראשונה שזוכה לפי חוק זה מאז איינטרכט פרנקפורט ב-1980.
אייאקססיבוב טורינויריבהסיכוםמשחק ראשוןמשחק שנייריבהסיכוםמשחק ראשוןמשחק שני ארברו4 – 03 - 0 (ב)1 - 0 (ח)סיבוב ראשון קיי.
אייאקס פתחה את הופעותיה במפעל מול ארברו השוודית בסיבוב הראשון.
זכר לאירוע זריקת המוט שנתיים קודם לכן, נאלצה אייאקס לארח את המשחק 200 ק"מ לפחות ממגרשה הביתי, ובחרה בריינשטדיון בדיסלדורף לאירוח המפגש הראשון.
לאחר 60 דקות ללא שערים, העלה דניס ברגקאמפ את אייאקס ליתרון.
ארון וינטר הכפיל כעבור שבע דקות, וסטפן פטרסון קבע את תוצאת המשחק בדקה ה-84, 3-0 לאייאקס בסיום.
בגומלין כבש וינטר את השער היחיד בדקה ה-66, וקבע 0–1 לאייאקס בסיום.
עם 0–4 בסיכום המפגשים, המשיכה אייאקס לסיבוב השני.
בסיבוב השני פגשה אייאקס את רוט-וייס ארפורט הגרמנית.
במשחק הראשון בחוץ נקלעה אייאקס לפיגור משער של אווה שולץ לאחר 39 דקות, אך איזנה משער של וים יונק דקה לתוך המחצית השנייה, ובדקה ה-76 השלים ברגקאמפ מהפך וקבע את תוצאת המשחק, 2-1 לאייאקס בחוץ.
בגומלין הביתי, ששוב התקיים בדיסלדורף, קבע פטרסון 0–1 לאחר כחצי שעה.
דני בלינד הכפיל בדקה ה-58, וג'ון ואן לואן קבע את תוצאת הסיום בדקה ה-84, 3-0 לאייאקס בסיום, 5-1 בסיכום שני המפגשים.
אייאקס התקדמה לשמינית הגמר שם פגשה את אוססונה הספרדית.
במשחק הראשון בחוץ העניק ברגקאמפ לקבוצתו שער ניצחון בדקה ה-47, וקבע 0–1 בסיום.
בגומלין הביתי בדיסלדורף שוב ניצחה אייאקס 0–1 משער של ברגקאמפ, הפעם בדקה ה-13, והמשיכה לרבע הגמר עם 0–2 בסיכום המפגשים.
עם מאזן אירופי מושלם של שישה ניצחונות בשישה משחקים, פגשה אייאקס את גנט הבלגית, ובמשחק הראשון נעצרה עם שוויון 0-0 בחוץ.
אייאקס סיימה לרצות את עונשה ואירחה את הגומלין באצטדיון האולימפי באמסטרדם, ושם עלתה ליתרון כבר בדקה השביעית משער של מישל קריק.
שלוש דקות לאחר מכן הכפיל ברגקאמפ את התוצאה וקבע 0–2 מהיר למארחת.
דקה לסיום קבע יונק את תוצאת הסיום, 3-0 לאייאקס בדרך לחצי הגמר.
בשלב חצי הגמר פגשה אייאקס את גנואה האיטלקית.
במשחק הראשון בחוץ עלתה אייאקס ליתרון מהיר כבר בדקה הראשונה משער של פטרסון.
בריאן רוי הכפיל בדקה ה-61 וקירב את אייאקס לניצחון, אך צמד מהיר של קרלוס אגילרה בדקות ה-73 וה-80 קבע שוויון 2-2. דקה לסיום כבש וינטר את שערו השלישי במפעל באותה העונה, וקבע 2–3 דרמטי לאייאקס.
במשחק הגומלין באמסטרדם העלה מאוריציו יוריו את גנואה ליתרון לאחר 37 דקות, וקירב אותה מרחק שער בלבד מהעפלה, אך ברגקאמפ החזיר את אייאקס לשוויון 1-1 בדקת הפתיחה של המחצית השנייה.
המשחק הסתיים בשוויון 1-1, ועם 3–4 בסיכום וללא הפסדים לאורך העונה האירופית, העפילה אייאקס לראשונה בתולדותיה לגמר גביע אופ"א.
טורינו האיטלקית החלה את דרכה לעבר הגמר בסיבוב הראשון מול קיי.
המשחק הראשון בחוץ הסתיים בניצחונה של טורינו 0–2, משערים של רוברטו מוסי בדקה ה-21 ושל אנריקו אנוני בדקה ה-72. הגומלין הביתי היה לתצוגה התקפית מרשימה של טורינו.
ג'ורג'יו ברשיאני כבש ראשון לאחר רבע שעה, אך טורינו הופתעה עם שער שוויון לאחר דקה מרגליו של גונאר סקולאסון.
בסיבוב השני פגשה טורינו את בואבישטה הפורטוגלית.
טורינו אירחה את המשחק הראשון ועלתה ליתרון כבר לאחר שתי דקות מרגליו של ג'אנלואיג'י לנטיני.
בדקה ה-69 קבע אנוני את תוצאת הסיום, 2-0 לטורינו.
לאחר גומלין ללא שערים בפורטוגל, המשיכה טורינו לשמינית הגמר.
בשלב שמינית הגמר הוגרלה טורינו למפגש מול א.א.ק.
במשחק הראשון בחוץ נקלעה טורינו לפיגור בדקה ה-22 משער של דניאל בטיסטה לימה, אך השלימה מהפך מהיר עם שערים של וולטר קסגראנדה בדקה ה-33, ושל ברשיאני שלוש דקות לאחר מכן.
רפיק שבנדז'וביץ' השווה את התוצאה בדקה ה-73, וקבע את תוצאת הסיום, 2-2. בגומלין כבש קסגראנדה את השער היחיד במשחק לאחר 54 דקות, וקבע 0–1 בסיום לטורינו, שעולה לרבע הגמר עם 2–3 בסיכום.
ברבע הגמר פגשה טורינו את B 1903 הדנית.
המשחק הראשון בחוץ הסתיים בניצחון חלק לאיטלקים, 2-0 משערים של קסגראנדה (37) ושל פוליקאנו (82).
בגומלין הסתפקה טורינו בשער עצמי של איוואן נילסן בדקה השלושים כדי לנצח 0–1, ולעלות לחצי הגמר עם 0–3 בסיכום המפגשים.
בשלב חצי הגמר פגשה טורינו את אחת המועמדות הבולטות לזכייה בתואר, ריאל מדריד הספרדית.
הקבוצה של לאו ביינהאקר כללה שמות בולטים כגון גאורגה חאג'י, מיצ'ל, מנולו סאנצ'יס, הוגו סאנצ'ס, אמיליו בוטרגניו ועוד.
במשחק הראשון באצטדיון סנטיאגו ברנבאו הדהימה טורינו עם שער יתרון של קסגראנדה בדקה ה-58, אך חאג'י איזן כעבור שתי דקות, וכעבור חמש דקות נוספות השלים פרננדו היירו מהפך וקבע 1–2 לריאל בסיום.
בגומלין בטורינו נקלעה ריאל לפיגור מפתיע משער עצמי של ריקרדו רוצ'ה בדקה השביעית.
השער העמיד את ריאל בפיגור בסיכום המפגשים בעקבות חוק שערי חוץ, ובעוד הספרדים חיפשו את שער השוויון, הייתה זו דווקא טורינו שהכפילה את היתרון בדקה ה-77 מרגליו של לוקה פוסי.
עם 0–2 בסיום, השלימה טורינו 2–3 מרשים על ריאל בסיכום המפגשים, ועלתה על חשבונה לגמר גביע אופ"א הראשון בתולדותיה.
המפגש הראשון התקיים בוסטאדיו דלה אלפי שבטורינו.
אייאקס של המאמן לואי ואן חאל עלתה למשחק הראשון במערך התקפי של 3-4-3, בהרכב משופע כוכבים שכלל בין היתר את הקפטן דני בלינד במרכז ההגנה לצדו של פרנק דה בור הצעיר, ארון וינטר בקישור ודניס ברגקאמפ מאחורי החלוצים.
הסגל למשחק הראשון היה הולנדי לחלוטין, למעט החלוץ סטפן פטרסון השוודי שפתח במרכז ההתקפה.
קבוצת הפאר ההולנדית הגיעה כפייבוריטית ברורה למפגש מול הקבוצה של אמיליאנו מונדוניקו, שרק שנתיים קודם לכן עוד שיחקה בסרייה ב'.
טורינו עלתה במערך הקבוע של 4-5-1, כאשר בלטו בו הקשר הבלגי אנזו שיפו כקשר מרכזי לצדו של ג'ורג'יו ונטורין, שני הקשרים ההתקפיים בכנפיים, רפאל מרטין ואסקס הספרדי בימין וג'אנלואיג'י לנטיני בשמאל, והחלוץ הברזילאי וולטר קסגראנדה.
אייאקס העדיפה עלתה ליתרון ראשון כבר לאחר 17 דקות.
הקשר ההתקפי התגבר על השומר שלו וחדר לרחבה, שם הקפיץ את הכדור אל ראשו של וינטר שהגיע מאחור, נותר פנוי לחלוטין ונגח תוך כדי זינוק, אך הכדור הלך למרכז השער ומרקג'אני קלט.
טורינו הצליחה להתאושש מהלחץ של אייאקס והחלה לחפש את שער השוויון.
לנטיני גלש היטב והציל כדור מקו החוץ, לפני דה בור.
הכדור הגיע לשיפו באגף ימין, והוא שלח כדור בחצי גובה אל הפינה הקרובה של תיבת החמש.
קסגראנדה הצליח להגיע בגלישה תוך שהוא מקדים את סילוי, אך סטנלי מנזו התמקם היטב והציל את אייאקס מספיגה.
על אף שסיכנה את השער מספר פעמים, לא הצליחה טורינו להשיג שוויון עד לתום המחצית, 1-0 לאייאקס בהפסקה.
המחצית השנייה נפתחה עם התקפות מצד לצד, ובדקה ה-65 הצליחה טורינו להשיג את השוויון.
רוברטו מוסי קיבל את הכדור באגף שמאל בחצי המגרש של קבוצתו ופרץ כל הדרך עד לסף הרחבה של אייאקס.
משם, העביר את הכדור לשיפו, שבעט מכ-18 מטרים כדור חזק וקופץ למרכז השער.
מנזו הצליח רק להדוף למרכז הרחבה, הישר לרגליו של קסגראנדה שכבש בנגיעה מקרוב את הכדור החוזר, שוויון 1-1. דקות ספורות לאחר מכן התקרב קסגראנדה לשער נוסף, כאשר קיבל את הכדור על קו ה-16 ובעט בנגיעה, אך הכדור השטוח לא הצליח להכניע את מנזו שקלט.
טורינו המשיכה לחפש את השער, כאשר פסקל ברונו מסר ללנטיני, שהסתובב היטב עם הכדור, ופרץ תוך שהוא משאיר שני שומרים מאחוריו.
במצב של שניים-על-שניים, ניסה לנטיני להעביר לקסגראנדה כדור שהיה משאיר אותו לבד מול השוער, אך דווקא החלוץ פטרסון גלש היטב ומנע את הכדור מהחלוץ הברזילאי.
מן העבר השני, הצליחה אייאקס לחזור להוביל בזכות טעות בהגנה וערנות של ברגקאמפ.
שיפו מסר לאחור לכיוונו של אנריקו אנוני, אך הכדור היה חזק מדי ועבר את הקשר האחורי.
ברגקאמפ ניצל זאת כדי להשתלט על הכדור לפני אנוני שניסה לעצור אותו, ולהיכנס לרחבה.
סילבאנו בנדטי שלח רגל ופגע ברגלו של ברגקאמפ, והשופט פסק על פנדל לזכות אייאקס.
פטרסון ניגש לבעוט, ובכדור שטוח הכניע את מרקג'אני, 2-1 לאייאקס בדקה ה-73.
היתרון החזיק מעמד תשע דקות בלבד.
טורינו יצאה להתקפה, בסיומה הקפיץ לנטיני בנגיעה לכיוונו של קסגראנדה על סף הרחבה.
טורינו שפיגרה פעמיים נמנעה מהפסד ביתי, אייאקס יצאה מעודדת עם שני שערי חוץ, שוויון 2-2 בסיום.
שבועיים לאחר המשחק הראשון, נפגשו הקבוצות למפגש הגומלין באצטדיון האולימפי באמסטרדם.
ואן חאל ביצע שינוי אחד בהרכב, כאשר רוב אלפלן פתח על חשבונו של ברגקאמפ הפצוע.
קבוצתו עלתה במערך דומה לזה של המפגש הראשון, אך בהיעדרו של ברגקאמפ הציגה סגנון הגנתי יותר, שמטרתו לשלוט בקצב המשחק, להחזיק יותר בכדור ולשמור על יתרון שערי החוץ שלה.
מנגד, טורינו עלתה במערך זהה לזה של המשחק הראשון.
מונדוניקו ביצע שני שינויים בהרכב, כאשר המוצהבים מהמשחק הראשון, אנוני וברונו, הוחלפו ברוברטו פוליקאנו (פתח כמגן שמאלי במקומו של מוסי שהוסט לעמדת המגן הימני) ולוקה פוסי שפתח בקישור האחורי.
המשחק יצא לדרך לעיני הקהל הביתי המשולהב, שקיבל את שחקניו באבוקות ובאווירה חמה.
המחצית הראשונה התאפיינה בהגנות חזקות שהצליחו למנוע משחקני ההתקפה של שתי הקבוצות להגיע למצבים מסוכנים.
המצב המסוכן ביותר בחצי הראשון היה שייך לאייאקס, לאחר שרוי הגביה קרן לרחבה, פטרסון נגח היטב והכניע את מרקג'אני, אך הכדור נהדף מקו השער על ידי פוסי, שהציל שער בטוח.
בהמשך ניסה רוי את כוחו גם בבעיטה מרחוק, אך הכדור השטוח נהדף על ידי מרקג'אני לקרן.
לאחר הפתיחה הדומיננטית של אייאקס, התקרבה טורינו לשער הראשון במשחק.
לנטיני קיבל כדור מקסגראנדה באגף שמאל, עבר את סילוי ופרץ לרחבה.
ההגבהה שלו מצאה את הראש של קסגראנדה, שהתרומם מעל לשחקן ההגנה ונגח היטב לפינה.
מנזו לא הגיב ונכנע, אך הכדור נעצר בעמוד והורחק על ידי ההגנה.
טורינו המשיכה לתקוף, וברגע מעורר מחלוקת הרגישה מקופחת על ידי השופט היוגוסלבי.
רוברטו קראברו קיבל כדור בתוך הרחבה, הטעה את דה בור והורד אל הדשא, אך השופט לא שרק על אף מחאותיו של הקפטן.
המאמן מונדוניקו הנסער הניף כיסא מעל לראשו ונופף בו לכיוון השופטים, כהבעת מחאה, אך ללא הועיל.
החלטתו של השופט נותרה בעינה, וטורינו לא זכתה בפנדל.
מן העבר השני, ספק הכשלה של השוער מרקג'אני על ארון וינטר אף היא לא זכתה לשריקה מצד השופט.
המחצית הראשונה הסתיימה ללא שערים, 0-0 בהפסקה.
אייאקס פתחה את המחצית השנייה בהתקפה מסוכנת לעבר שערה של טורינו, שהסתיימה בבעיטה חדה של פטרסון מתוך הרחבה והדיפה של מרקג'אני.
מן העבר השני, נעצרה טורינו בפעם השנייה בקורת השער, לאחר שבעיטה של מוסי מחוץ לרחבה פגעה בבלינד והכניעה את מנזו, אך נעצרה בעמוד הרחוק.
המחצית המשיכה במגמות הפוכות - בעוד האיטלקים לחצו קדימה וניסו לשבור את ההגנה ההולנדית, המארחת סיכנה את השער בהתקפות מעבר ומתפרצות מהירות.
בהתקפה מסוג זה פרץ וינטר היטב מצד שמאל לרחבה והעביר לג'ון ואן לואן המחליף, שבעט בחצי גובה מכשמונה מטרים, אך נעצר אצל מרקג'אני.
מן העבר השני, ובפעם השלישית במשחק, עצרה מסגרת השער את טורינו מכיבוש.
מוסי נגח כדור קשתי מכ-16 מטרים אל תוך הרחבה העמוסה של אייאקס, ג'אנלוקה סורדו המחליף הגיע ראשון לבעיטה ובעט בעוצמה מהאוויר כדור שהכניע את מנזו אך נעצר במשקוף והורחק על ידי ההגנה.
אייאקס נלחצה לשערה ובמשך דקות ארוכות ניסתה להאט את קצב המשחק, לשמור על התוצאה ולמשוך זמן.
האיטלקים שהיו קרובים פעם אחר פעם לכיבוש לא הצליחו להשיג את שער החוץ המיוחל.
בסיום, שוויון 0-0, שקבע כי אייאקס זוכה לראשונה בתולדותיה בגביע אופ"א, בזכות חוק שערי חוץ ולאחר שוויון 2-2 בסיכום שני המפגשים.
גמר גביע אופ"א 1991 היה השלב שנעל את טורניר גביע אופ"א לעונת .
הוא שוחק בשני מפגשים במתכונת בית-חוץ, ובו נקבע כי הזוכה בטורניר היא אינטר מילאנו האיטלקית, שגברה על בת ארצה רומא בתוצאה 1–2 בסיכום שני המפגשים.
הייתה זו המהדורה העשרים של המפעל.
אינטר זכתה בתואר לראשונה בתולדותיה, בהופעתה הראשונה בגמר המפעל.
זכייתה של אינטר הייתה השלישית ברציפות של קבוצה איטלקית בתואר, והרביעית בסך הכול, אחרי יובנטוס (פעמיים) ונאפולי.
כמו כן, היה זה משחק גמר כל-איטלקי שני ברציפות.
רומא העפילה אף היא לגמר המפעל לראשונה בתולדותיה, ויחד עם אינטר עלה מניין האיטלקיות המעפילות לגמר המפעל לחמש בסך הכול, אחרי יובנטוס, נאפולי ופיורנטינה.
שתי הקבוצות העפילו לטורניר עקב מיקומן בעונת 1989/1990 בסרייה א'.
אינטר סיימה את העונה במקום השלישי בטבלה, מרחק שבע נקודות מהאלופה נאפולי וחמש מסגנית האלופה מילאן.
רומא סיימה את העונה במקום השישי, עם שלוש נקודות פחות מאינטר.
את משחק הגמר הראשון אירחה אינטר בסן סירו בטורינו, ובו עלתה ליתרון משער של לותר מתאוס בפנדל בדקה ה-58, לאחר הכשלה ברחבה על ניקולה ברטי.
את תוצאת המשחק קבע ברטי כעבור תשע דקות, לאחר בישול של יורגן קלינסמן.
בגומלין בסטאדיו אולימפיקו כבש רוג'רו ריציטלי את שער הניצחון לזכות רומא בדקה ה-81, אך יתרונה של אינטר מהמשחק הראשון הספיק לה כדי לנצח 1–2 בסיכום המפגשים ולזכות בתואר.
אינטר פתחה את הופעותיה במפעל בסיבוב הראשון מול ראפיד וינה האוסטרית.
במשחק הראשון בחוץ העלה לותר מתאוס את האורחת ליתרון כבר בדקה החמישית, אך היימו פפייפנברגר וכריסטיאן קגלביץ הפכו במחצית השנייה וקבעו ניצחון 2-1 לאוסטרים.
בגומלין הביתי עלתה אינטר ליתרון בדקה ה-67 משער של ניקולה ברטי, שהשלים צמד בדקה ה-84. ארבע דקות אחר כך השיגה ראפיד שער חוץ דרמטי ששלח את המשחק להארכה.
בדקה ה-101 כבש יורגן קלינסמן את שערה השלישי של המארחת, 3-1 לאינטר בתום ההארכה ששלח אותה לסיבוב השני עם 3–4 בסיכום המפגשים.
בסיבוב השני פגשה אינטר את אסטון וילה האנגלית.
במשחק הראשון בווילה פארק נחלה אינטר הפסד חוץ נוסף והתקרבה להדחה מהמפעל, כאשר קנט נילסן ודייוויד פלאט קובעים 2-0 לאסטון וילה.
בגומלין הביתי כבש קלינסמן כבר לאחר שבע דקות, ברטי עם שערו השלישי במפעל הכפיל בדקה ה-64, ו-11 דקות אחר כך כבש אלסנדרו ביאנקי את שער המהפך של אינטר, שמוחקת את ההפסד מהמשחק הראשון ומנצחת 0–3 בדרך לשלב הבא.
שמינית הגמר הפגישה את אינטר עם פרטיזן בלגרד.
המשחק הראשון בבית היה חד צדדי, והסתיים בניצחונה של אינטר 3-0 משער של מתאוס במחצית הראשונה, ושערים של אנדראה מנדורליני וביאנקי בחצי השני.
בגומלין כבש גוראן סטבנוביץ' בדקה ה-62 לזכות פרטיזן, אך מתאוס איזן שתי דקות לאחר מכן וקבע את תוצאת המשחק, 1-1, וניצחון 1–4 לאינטר בסיכום.
ברבע הגמר פגשה אינטר לדו-קרב כל-איטלקי את אטאלנטה.
אינטר אירחה את הגומלין לאחר שוויון 0-0 במפגש הראשון בברגמו, ועלתה ליתרון בדקה השישים, כאשר אלדו סרנה שובר את השוויון בין שתי הקבוצות.
מתאוס כבש לאחר שלוש דקות כדי לקבוע את תוצאת הסיום, 2-0 לאינטר.
בחצי הגמר הוגרלה אינטר למפגש מול ספורטינג ליסבון הפורטוגלית, ושוב חזרה עם 0-0 מהמשחק הראשון בחוץ.
כבש מתאוס בפנדל לאחר רבע שעה, קלינסמן הכפיל בתוך החצי הראשון, ואינטר העפילה לגמר הראשון בתולדותיה עם 0–2 בסיכום המפגשים.
דרכה של רומא עד לגמר הייתה מוצלחת משל יריבתה, והיא העפילה אליו מבלי שנחלה כלל הפסדים לאורך הטורניר.
היא פתחה את הופעותיה מול בנפיקה ליסבון הפורטוגלית, וניצחה את המשחק הראשון בסטאדיו אולימפיקו 1-0, משער של אנדראה קרנבאלה כבר בדקה הראשונה.
גם הגומלין הסתיים בתוצאה זהה, משער ניצחון של ג'וזפה ג'אניני בדקה ה-27. עם 0–2 בסיכום, עלתה רומא לסיבוב השני.
בסיבוב השני פגשה רומא את ולנסיה הספרדית.
בשמינית הגמר פגשה רומא את ז'ירונדן דה בורדו הצרפתית, בצמד משחקים בהם הפגינה רומא עליונות מוחלטת.
במשחק הראשון ברומא כבש פלר שלושער, מנואל גרולין הוסיף צמד ורומא הביסה 5-0 את הצרפתים.
בגומלין הסתפקה רומא בשערים מאוחרים של פלר בפנדל ושל סטפאנו דסידרי, כדי לנצח 2-0 ולהעפיל עם 0–7 מרשים בסיכום שני המפגשים.
ברבע הגמר הוגרלה רומא למפגש מול אנדרלכט הבלגית, ושוב הפגינה עליונות במשחק הביתי הראשון עם ניצחון 3-0, משערים של דסידרי, פלר וריציטלי.
פלר השיג שלושער שני בטורניר בגומלין בבריסל וקבע 3-0 לרומא, וים קוימן וניי למפטי רק צימקו, ובסיום 3-2 לרומא, שמעפילה עם 2–6 בסיכום המפגשים.
בחצי הגמר פגשה רומא את ברונדבי, נציגת דנמרק הראשונה אי פעם בארבע הגדולות של המפעל.
הדנים החזיקו מעמד עם 0-0 ביתי.
בגומלין ברומא העלה ריציטלי את רומא ליתרון בדקה ה-33, אך שער עצמי של סבסטיאנו נלה בדקה ה-62 קירב את הדנים להעפלה לגמר.
שלוש דקות לסיום כבש פלר שער דרמטי שקבע 1–2 לרומא, שמעפילה לגמר לראשונה בתולדותיה.
אינטר הגיעה למשחק הראשון בסן סירו עם המאמן ג'ובאני טרפטוני על הקווים, בעונתו החמישית ברציפות והאחרונה כמאמן הקבוצה.
המאמן המעוטר כבר זכה בתארים אירופיים עם יובנטוס, אותה הדריך קודם לכן, ואותה הוביל לזכייה בגביע אירופה לאלופות 1984/1985, גביע אירופה למחזיקות גביע וכן זכייה בתואר הסופר קאפ האירופי ושש אליפויות איטליה.
כמו כן, הוא היה למאמן הראשון שמוביל קבוצה איטלקית לזכייה בגביע אופ"א, עם זכייתה של יובנטוס בעונת .
באינטר כבר השיג אליפות בעונת 1988/1989 בסרייה א', וכעת הוביל את הקבוצה לגמר אירופי ראשון מאז ההפסד לאייאקס בגמר גביע אירופה לאלופות 1972. אינטר עלתה בהרכב שכלל שמונה איטלקים ושלושה גרמנים, במערך של 4-4-2.
מנגד, התייצבה רומא, תחת המאמן אוטאביו ביאנקי, שהוביל שנתיים קודם לכן את נאפולי לזכייה במפעל.
היה זה גמר אירופי שני בתולדות המועדון, כאשר שבע שנים קודם לכן הפסידה לליברפול בגמר גביע אירופה לאלופות 1984. רומא התייצבה במערך זהה, כאשר בחוד עולה מלך שערי הטורניר, רודי פלר.
במחצית הראשונה אינטר הפגינה עליונות מול רומא, שבעיקר ניסתה לשמור על שער נקי מול ההתקפה הדומיננטית של יריבתה.
אינטר הגיעה למצב מצוין לכיבוש כאשר לותר מתאוס הגביה לרחבה, וניקולה ברטי נגח כדור קשתי לפינה הרחוקה, אותו הצליח להדוף השוער ג'ובאני צ'רבונה ברגע האחרון.
עשר דקות לתוך המחצית השנייה, זכתה אינטר לפנדל, לאחר שאנטוניו קומי הכשיל ברחבה את ברטי.
מתאוס ניגש לבעיטה ושלח את הכדור בעוצמה לפינה, 1-0 לאינטר.
רומא התקרבה לשוויון לאחר בעיטה מרחוק שהוסטה על ידי ההגנה וכמעט חדרה לרשת, אך בדקה ה-67, תשע דקות לאחר שער היתרון, הכפילה אינטר את התוצאה.
פריצה מרשימה של יורגן קלינסמן משמאל, בה השאיר מאחור את אלדאיר ואת אנטוניו טמפסטילי, הסתיימה במסירה למרכז תיבת החמש, משם גלגל ברטי לרשת החשופה, 2-0 לאינטר.
אינטר היטיבה לצאת להתקפות מתפרצות ולחפש שער נוסף.
דאבל פס נאה בין צמד הגרמנים מתאוס וקלינסמן, הסתיים בהחמצה של מתאוס מול צ'רבונה, כאשר הבעיטה לפינה הרחוקה החמיצה במעט את המסגרת.
בסיום, 2-0 לאינטר שמשיגה מקדמה משמעותית לקראת הגומלין.
שבועיים לאחר המשחק הראשון, נפגשו הקבוצות למפגש הגומלין בסטאדיו אולימפיקו ברומא.
שתי הקבוצות ערכו שינוי בודד בהרכב, כאשר אינטר פתחה עם פאוסטו פיצי במקום אלדו סרנה, בעוד רומא פתחה עם סטפאנו דסידרי על חשבונו של אנטוניו קומי.
רומא נזקקה לשני שערים, לאחר ההפסד במשחק הראשון בו לא הצליחה גם להשיג שער חוץ.
רומא לחצה על שערה של אינטר לאורך המשחק, אך מצאה מולה הגנה קשוחה שמנעה ממנה לכבוש.
במחצית הראשונה הגיע רוג'רו ריציטלי למצב הבקעה, לאחר שקיבל כדור על סף הרחבה, השתלט היטב תוך כדי סיבוב כאשר הוא משאיר שני שחקני הגנה מאחור, ומתוך הרחבה בעט לפינה הקרובה של וולטר זנגה, אך נעצר בעמוד.
במחצית השנייה המשיכה רומא להתקרב לכיבוש, והמגמה נמשכה לאחר החילופים שנערכו בדקה ה-66, כאשר אינטר הכניסה מגן (אנדראה מנדורליני) על חשבון חלוץ (פיצי), בעוד רומא הכניסה את פאוסטו סלסאנו במקום אנטוניו טמפסטילי.
רומא התקרבה לכיבוש כאשר כדור רוחב של סלסאנו המחליף מאגף שמאל לתוך הרחבה נהדף על ידי זנגה הישר לרגליו של הקפטן ג'וזפה ג'אניני, שהצליח לבעוט את הכדור המפתיע אך החמיץ מקרוב את המסגרת.
בדקה ה-81 עלתה רומא ליתרון.
הגבהה מאגף ימין מצאה את ראשו של מחליף נוסף, רוברטו מוצי, שהמשיך את הכדור בראשו.
אל הכדור הגיע ריציטלי, שבעט מהאוויר מפינת תיבת החמש כדור קופץ לפינה הרחוקה שהכניע את זנגה, 1-0 לרומא.
עד לסיום הצליחה אינטר להימנע מספיגה נוספת, ועל אף ניצחונה של רומא בתוצאה 1-0, השלימה אינטר ניצחון 1–2 בסיכום שני המפגשים, וזכתה לראשונה בתולדותיה במפעל האירופי השני בחשיבותו, גביע אופ"א.
גמפרינר זלה הוא האגם היחיד בליכטנשטיין.
הוא נוצר בשנת 1927 על ידי שיטפון של נהר הריין עם סחף עצום.
האגם שוכן בגובה של 435 מטרים מעל פני הים בכפר בנדרן-גמפרין.
גמפרינר זלה מוקף ביער נשיר צפוף המורכב מצמחים כגון קני סוף, שיחים ועצים.
בשנת 1961 האגם הוגדר על ידי הממשלה כשמורת טבע.
לאחר ניקוי האגם מאשפה איכות המים התייצבה בדרגה ב'.
צינור המוביל מים מערוץ נחל מספק לאגם מים צלולים וחמצן במידה מספקת מאז 1979. שנה לאחר שדגי נהרות התיישבו באגם.
ברבורים החלו להתרבות ליד האגם משנות ה-70 ואילך.
הם נראו לראשונה בנסיכות בשנת 1972 בסגאוויהר בננדלן ובשנים שלאחר מכן הם התחילו לאכלס גם את גמפרין.
טבלן גמדי, סופית, ברכייה, אגמייה, ברבור מצוי
גמר גביע אופ"א של עונת 1971/1972, היה הגמר הראשון של גביע אופ"א; הוא שוחק בשני מפגשים במתכונת בית-חוץ, ובו נקבע כי הזוכה בטורניר היא טוטנהאם הוטספר האנגלית, שגברה על בת ארצה וולברהמפטון וונדררס.
הקבוצות שיחקו שני משחקים שנערכו ב-3 במאי וב-17 במאי 1972, זה היה הגמר הראשון של טורניר אירופאי בו השתתפו שתי קבוצות מאותה ההתאחדות.
טוטנהאם הוטספרסיבוב וולברהמפטון וונדררסיריבהתוצאהמשחק ראשוןמשחק שנייריבהתוצאהמשחק ראשוןמשחק שני קפלוויק15–16–1 (ח)9–0 (ב)סיבוב ראשון אקדמיקה דה קוימברה7–13–0 (ב)4–1 (ח) נאנט1–00–0 (ח)1–0 (ב)סיבוב שני דן האג7–13–1 (ח)4–0 (ב) ראפיד בוקרשט5–03–0 (ב)2–0 (ח)סיבוב שלישי קרל צייס ינה4–01–0 (ח)3–0 (ב) יו.ט.א.
גמר גביע אופ"א של עונת 1983/1984, שוחק בשני מפגשים במתכונת בית-חוץ, ובו נקבע כי הזוכה בטורניר היא טוטנהאם הוטספר האנגלית, שגברה על אנדרלכט הבלגית בדו-קרב בעיטות עונשין.
הקבוצות שיחקו שני משחקים שנערכו ב-9 במאי וב-23 במאי 1984, עד כה, זה התואר האירופי האחרון בו זכתה טוטנהאם.
בנוסף, עברו שלושים וחמש שנים עד שהתרנגולים שיחקו בגמר אירופאי נוסף, כשטוטנהאם העפילה לגמר ליגת האלופות ב-2019, והפסידה 0–2 לליברפול.
ב-1997, התברר שההעפלה של אנדרלכט לגמר הייתה שנויה במחלוקת, לאחר שהתגלה תשלום שוחד בסך 27,000 פאונד ששולם לשופט ששפט בחצי הגמר מול נוטינגהאם פורסט, מה שהוביל לפנדל מפוקפק לטובת אנדרלכט, בעוד שער של נוטינגהאם פורסט נפסל באופן שנוי במחלוקת.
גמר גביע אופ"א של עונת 1972/1973, היה הגמר השני של גביע אופ"א; הוא שוחק בשני מפגשים במתכונת בית-חוץ, ובו נקבע כי הזוכה בטורניר היא ליברפול האנגלית, שגברה על בורוסיה מנשנגלדבך המערב-גרמנית.
הקבוצות שיחקו שני משחקים שנערכו ב-10 במאי וב-23 במאי 1973.
ליברפולסיבוב בורוסיה מנשנגלדבאךיריבהתוצאהמשחק ראשוןמשחק שנייריבהתוצאהמשחק ראשוןמשחק שני איינטרכט פרנקפורט2–02–0 (ב)0–0 (ח)סיבוב ראשון אברדין9–53–2 (ח)6–3 (ב) א.א.ק.
המשחק הראשון היה אמור להתקיים ב-9 במאי.
אך עקב גשם כבד שירד בליברפול, השופט האוסטרי אריך לינמאייר החליט שהמשחק הראשון ב-9 במאי עדיין יימשך.
הגשם התחזק מתחילת המשחק והשחקנים לא הצליחו להעביר את הכדור אחד לשני.
השופט קיבל את ההחלטה לעצור את המשחק לאחר 27 דקות ולחדש אותו ביום למחרת.
גמר גביע אופ"א של עונת 1973/1974, היה הגמר השלישי של גביע אופ"א; הוא שוחק בשני מפגשים במתכונת בית-חוץ, ובו נקבע כי הזוכה בטורניר היא פיינורד ההולנדית, שהביסה את טוטנהאם הוטספר האנגלית.
הקבוצות שיחקו שני משחקים שנערכו ב-22 במאי וב-29 במאי 1974. פיינורד ניצחה 4–2 בסיכום שני המשחקים.
אוהדי טוטנהאם התפרעו במהלך המשחק השני ברוטרדם, לאחר שפיינורד כבשה לקראת סוף המחצית הראשונה.
טוטנהאם הוטספרסיבוב פיינורדיריבהתוצאהמשחק ראשוןמשחק שנייריבהתוצאהמשחק ראשוןמשחק שני גראסהופרס ציריך9–25–1 (ח)4–1 (ב)סיבוב ראשון אסטרש אי.אף5–23–1 (ב)2–1 (ח) אברדין5–21–1 (ח)4–1 (ב)סיבוב שני גוארדיה ורשה3–23–1 (ח)0–1 (ב) דינמו טביליסי6–21–1 (ח)5–1 (ב)סיבוב שלישי סטנדרד לייז'3–31–3 (ח)2–0 (ב) פ.צ.
גמר גביע אופ"א של עונת 1974/1975, היה הגמר הרביעי של גביע אופ"א; הוא שוחק בשני מפגשים במתכונת בית-חוץ, ובו נקבע כי הזוכה בטורניר היא בורוסיה מנשנגלדבאך המערב-גרמנית, שגברה על טוונטה ההולנדית.
הקבוצות שיחקו שני משחקים שנערכו ב-7 במאי וב-21 במאי 1975.
גמר גביע אופ"א של עונת 1975/1976, היה הגמר החמישי של גביע אופ"א; הוא שוחק בשני מפגשים במתכונת בית-חוץ, ובו נקבע כי הזוכה בטורניר היא ליברפול האנגלית, שגברה על קלאב ברוז' הבלגית.
הקבוצות שיחקו שני משחקים שנערכו ב-28 באפריל וב-19 במאי 1976.
ליברפול הופיעה בגמר גביע אופ"א השני שלה בהיסטוריה, לעומת קלאב ברוז' שזה הגמר האירופי הראשון שלה והיא אף הקבוצה הבלגית הראשונה שהגיעה לגמר של טורניר אירופאי.
גמר גביע אופ"א 1977 שוחק ב-4 במאי 1977 וב-18 במאי 1977 בין הקבוצה האיטלקית יובנטוס לקבוצה הספרדית אתלטיק בילבאו.
הגמר שוחק בשני מפגשים במתכונת בית-חוץ, ובו נקבע כי הזוכה בטורניר היא יובנטוס לאחר שגברה על אתלטיק בילבאו 2-2 בזכות שערי חוץ.
גמר אליפות אירופה בכדורגל עד גיל 19 - 2022 היה המשחק האחרון באליפות אירופה בכדורגל עד גיל 19 - 2022, המהדורה ה-19 של אליפות אירופה בכדורגל עד גיל 19. המשחק התקיים באצטדיון אנטון מלטינסקי שבטרנבה, סלובקיה, ב-1 ביולי 2022, ובו התמודדו נבחרות ישראל ואנגליה , ששתיהן ניצחו בשלב חצי הגמר.
זוהי הופעתה הראשונה של נבחרת ישראל בגמר הטורניר, והופעתה השלישית של נבחרת אנגליה בגמר הטורניר במתכונתו החדשה, בו זכתה בשנת .
נבחרת אנגליה הוכתרה לאלופת אירופה בכדורגל עד גיל 19.
מלכי השערים של נבחרת אנגליה עד לשלב חצי הגמר הם קרני צ'וקוואמקה ודיין סקרלט, שהבקיעו שני שערים כל אחד.
נבחרת ישראל עלתה לשלב חצי הגמר מהמקום השני בבית ב', כסגניתה של נבחרת אנגליה, לאחר שסיימה בתיקו 2-2 נגד נבחרת סרביה, ניצחה בתוצאה 4-2 את נבחרת אוסטריה, והפסידה בתוצאה 1-0 לנבחרת אנגליה.
בשלב חצי הגמר פגשה נבחרת ישראל את נבחרת צרפת, מנצחת בית א', וניצחה אותה בתוצאה 2-1, משער עצמי של איסק טורה ושער נוסף של אל-ים קנצפולסקי.
מלך השערים של נבחרת ישראל עד לשלב חצי הגמר הוא אוסקר גלוך, שהבקיע שני שערים.
ישראלשלבאנגליהיריבהתוצאהשלב הבתיםיריבהתוצאה סרביה2 - 2משחק ראשון אוסטריה2 - 0 אוסטריה4 - 2משחק שני סרביה4 - 0 אנגליה0 - 1משחק שלישי ישראל1 - 0סגנית בית ב'טבלאות סופיותמנצחת בית ב'יריבתה של ישראלתוצאהשלבי הנוקאאוטיריבתה של אנגליהתוצאה צרפת2 - 1חצאי-הגמר איטליה2 - 1
גמר גביע אופ"א 1990 היה השלב שנעל את טורניר גביע אופ"א לעונת .
הוא שוחק בשני מפגשים במתכונת בית-חוץ, ובו נקבע כי הזוכה בטורניר היא יובנטוס האיטלקית, שגברה על בת ארצה פיורנטינה בתוצאה 3–1 בסיכום שני המפגשים.
הייתה זו המהדורה ה-19 של המפעל.
היה זה גמר כל-איטלקי ראשון אי פעם בכל מפעלי אופ"א, והשלישי בסך הכול בין שתי קבוצות מאותה המדינה.
יובנטוס זכתה בתואר בפעם השנייה בתולדותיה, בהופעתה השנייה בגמר המפעל, 13 שנים לאחר זכייתה הקודמת.
כמו כן, הייתה זו זכייה איטלקית שנייה ברציפות בתואר, והשלישית בסך הכול, לאחר זכייתה של נאפולי עונה קודם לכן.
שחקניה של יובנטוס, סטפאנו טאקוני וסרג'יו בריו, הצטרפו לרשימה המצומצמת של שחקנים שזכו בכל שלושת המפעלים הגדולים של אופ"א - גביע אירופה לאלופות, גביע אופ"א וגביע אירופה למחזיקות גביע.
המאמן דינו זוף היה לראשון שזוכה בגביע אופ"א כמאמן לאחר שעשה זאת בעבר כשחקן (זכה עם יובנטוס כשחקן בעונת ).
פיורנטינה העפילה לגמר המפעל לראשונה בתולדותיה, והייתה לקבוצה האיטלקית השלישית אי פעם בגמר המפעל.
עם הפסדה בגמר, הייתה פיורנטינה לקבוצה השנייה בהיסטוריה (אחרי המבורג) שמסיימת כסגנית בכל שלושת המפעלים הגדולים של אופ"א.
שתי הקבוצות העפילו לטורניר עקב מיקומן בעונת 1988/1989 בסרייה א'.
יובנטוס סיימה את העונה במקום הרביעי בטבלה.
פיורנטינה סיימה במקום השביעי עם מאזן נקודות זהה לרומא, וגברה עליה 1–0 במשחק פלייאוף על הכרטיס לגביע אופ"א.
את משחק הגמר הראשון אירחה יובנטוס בסטאדיו קומונאלה ויטוריו פוצו.
היה זה המשחק הרשמי האחרון באצטדיון עד לשנת 2006, אז שופץ והחליף את סטאדיו דלה אלפי.
יובנטוס עלתה ליתרון בדקה החמישית משער של רוברטו גאליה, פיורנטינה איזנה כעבור חמש דקות משער של רנאטו בוסו, אך במחצית השנייה הכריעה יובנטוס את ההתמודדות עם שערים של פיירלואיג'י קזיראגי ולואיג'י דה אגוסטיני.
משחק הגומלין התקיים בסטאדיו פרטניו באבלינו, לאחר שאצטדיונה של פיורנטינה, אצטדיון ארטמיו פרנקי, היה סגור עקב שיפוצים לקראת מונדיאל 1990, והאצטדיון החליפי בו אירחה פיורנטינה, אצטדיון רנאטו קורי בפרוג'ה, נסגר על ידי אופ"א עקב התנהגות אלימה של קהלה של פיורנטינה בחצי הגמר מול ורדר ברמן.
המשחק עצמו הסתיים ללא שערים, ויובנטוס שמרה על יתרונה מהמשחק הראשון בדרך לזכייה בתואר.
יובנטוס פתחה את הופעותיה במפעל בסיבוב הראשון מול גורניק זאבז'ה הפולנית.
טרם המשחק הראשון בחוץ התרחשה טרגדיה כאשר גאטאנו שיראה, שנשלח על ידי יובנטוס לעקוב אחרי היריבה הפולנית, מצא את מותו בתאונת דרכים.
במשחק עצמו, שנערך תשעה ימים לאחר המקרה, גברה יובנטוס על יריבתה 1–0 משער ניצחון של אלכסנדר זאברוב בדקה ה-72. בגומלין הביתי פתחה יובנטוס בסערה.
סלבטורה סקילאצ'י כבש כבר לאחר שתי דקות, דניאלה פורטונאטו הכפיל בדקה הרביעית, ג'אנקרלו מארוקי קבע 3–0 כבר בדקה השישית, ובדקה ה-25 השלים סקליאצ'י צמד.
דריוש קוסלה רק צימק דקה לפני המחצית, זנון ליסק הוסיף שער נוסף בדקה ה-83 אך בסיום 4–2 ליובנטוס, שעלתה לסיבוב השני עם 5–2 בסיכום שני המפגשים.
בסיבוב השני פגשה יובנטוס את פריז סן-ז'רמן הצרפתית.
בשמינית הגמר פגשה יובנטוס את נציגת גרמניה המזרחית, קרל-מרקס-שטאדט.
במשחק הראשון בבית נקלעה יובנטוס לפיגור מאוחר בדקה השבעים, משער של לוץ ויינהולד.
עם זאת, יובנטוס הצליחה להפוך את התוצאה כאשר סקילאצ'י איזן בדקה ה-82, ופיירלואיג'י קזיראגי השלים את המהפך שש דקות לאחר מכן.
במשחק הגומלין השיגה יובנטוס ניצחון שישי מתוך ששת משחקיה בטורניר, כאשר לואיג'י דה אגוסטיני הכריע את המשחק בדקה העשרים.
3–1 ליובנטוס בסיכום המפגשים, בדרך לרבע הגמר.
שלב רבע הגמר הפגיש בין יובנטוס להמבורג, מגרמניה המערבית.
במשחק הראשון בחוץ העלה סקילאצ'י את יובנטוס ליתרון בדקה החמישים, ושבע דקות לאחר מכן קבע קזיראגי את תוצאת הסיום, 2–0 ליובנטוס, שהותיר אותה עם מאזן מושלם במפעל.
בגומלין הביתי העלה גאליה את יובנטוס ליתרון בדקה ה-34. יאן פורטוק איזן עבור הגרמנים בדקה ה-72, ושש דקות לאחר מכן השלים אנדריאס מרקל את המהפך.
המבורג חסרה שער אחד כדי להדיח את יובנטוס במפתיע, אך לא הצליחה לכבוש עד לסיום.
עם 3–2 בסיכום המפגשים, הבטיחה יובנטוס את מקומה בסיבוב הבא.
יובנטוס פגשה בפעם השנייה ברציפות נציגה מגרמניה המערבית, כאשר הוגרלה לדו-קרב מול פ.צ.
במשחק הראשון בבית העלה רוי בארוש את יובנטוס ליתרון בדקה ה-22. אלפונס היגל כבש שער עצמי שהעלה את יובנטוס ליתרון 2–0 על סף המחצית, ובדקה ה-53 קבע מארוקי 3–0 למארחת.
על אף היתרון המבטיח, נלחצה יובנטוס לאחור וספגה פעמיים, פאלקו גץ צימק בדקה השמונים וראלף שטורם קבע 3–2 בדקה האחרונה, שהרס את היתרון המבטיח של יובנטוס ושלח אותה למשחק החוץ עם יתרון שביר של שער בודד.
במשחק החוץ הצליחה יובנטוס לשמור על שער נקי והעפילה לגמר לאחר שוויון 0–0.
בניגוד ליריבתה, התקשתה פיורנטינה כבר בשלבים המוקדמים של הטורניר, וכבר בסיבוב הראשון פגשה יריבה חזקה בדמותה של אתלטיקו מדריד הספרדית.
במשחק הראשון באצטדיון ויסנטה קלדרון נכנעה פיורנטינה משער של בלטזאר בדקה ה-78. פיורנטינה, שאירחה את משחקיה בפרוג'ה בעקבות השיפוצים באצטדיון ארטמיו פרנקי, ניצחה את אתלטיקו באותה התוצאה במשחק הגומלין עם שער של רנאטו בוסו בדקה ה-25. לאחר שהתוצאה נשמרה גם לאחר הארכה, הלכו הקבוצות לדו-קרב בעיטות עונשין.
פיורנטינה הובילה 2–0 לאחר שתי בעיטות, אך החמיצה את שתי הבעיטות הבאות.
למזלה, החמיצה אתלטיקו את הבעיטה הרביעית.
רוברטו באג'ו כבש את הפנדל החמישי והמכריע, והעלה את יובנטוס לשלב הבא עם ניצחון 3–1 בדו-קרב.
לאחר שהתגברה על המשוכה הקשה ממדריד, המשיכה פיורנטינה לסיבוב השני למפגש מול סושו הצרפתית.
המשחק הראשון בבית הסתיים ללא שערים, ובגומלין שוב היה זה בוסו שכבש לזכות פיורנטינה, והעלה אותה ליתרון אחרי 32 דקות.
ארבע דקות לאחר מכן איזן תיירי לאורי עבור הצרפתים, ובסיום שוויון 1–1, שהעלה את פיורנטינה בזכות חוק שערי חוץ.
בשמינית הגמר פגשה פיורנטינה את דינמו קייב מברית המועצות.
פנדל מדויק של באג'ו בדקה ה-77 העניק לפיורנטינה 1–0 ביתי, ובגומלין נפרדו הקבוצות בשוויון 0–0, שהספיק לפיורנטינה כדי להעפיל לשלב הבא.
ברבע הגמר ציפתה לפיורנטינה יריבה צרפתית שנייה במפעל, אוסר.
המשחק הראשון בבית הוכרע כבר בדקה השישית, כאשר ג'וזפה וולפסינה קבע 1–0 לפיורנטינה, תוצאה שנשמרה עד לסיום.
בגומלין שוב ניצחה פיורנטינה באותה התוצאה, הפעם משער ניצחון של מרקו נאפי בדקה ה-78. 2–0 בסיכום לפיורנטינה, בדרך לחצי הגמר.
בדומה ליובנטוס, גם פיורנטינה פגשה יריבה מגרמניה המערבית בחצי הגמר.
היא הוגרלה לשחק מול ורדר ברמן, ובמשחק הראשון בחוץ אף עלתה ליתרון מאוחר בדקה ה-78 משער של נאפי, אך שער עצמי של מרקו לנדוצ'י בדקה האחרונה קבע שוויון 1–1. משחק הגומלין בפרוג'ה נערך באווירה מאיימת.
קהל אוהדיה של פיורנטינה זרק רימוני עשן וזיקוקים לתחומי המגרש, פרץ פעמיים לכר הדשא כדי להתעמת עם שוער האורחת, ואף זרק חפצים שפגעו בו.
פיורנטינה השיגה שוויון 0–0 שהספיק לה כדי להעפיל לגמר לראשונה בתולדותיה, אך מגרשה הביתי נפסל למשחק בשלב הגמר בעקבות האירועים.
יובנטוס, תחת המאמן ושוער העבר דינו זוף, התייצבה למשחק הרשמי האחרון בסטאדיו קומונאלה, בטרם עברה לסטאדיו דלה אלפי, עד לשנת 2006. את עונת 1989/1990 בסרייה א' סיימה יובנטוס במקום הרביעי ושוב לא הצליחה להתמודד על האליפות, אך הצליחה לזכות בקופה איטליה באותה העונה, עם ניצחון בגמר כפול על מילאן.
הייתה זו עונת הפרישה של סרג'יו בריו הקפטן, שפתח בהרכב למשחק.
כמו כן הציגה יובנטוס חוליית קישור מגוונת וחזקה שכללה בין היתר את סרגיי אלייניקוב, ג'אנקרלו מארוקי ורוברטו גאליה, ובחוד פתחה עם צמד החלוצים סלבטורה סקילאצ'י ופיירלואיג'י קזיראגי.
מנגד, פיורנטינה עברה עונה קשה.
המאמן סוון-יוראן אריקסון, שאימן אותה בשנתיים החולפות, עזב לבנפיקה ליסבון (ואף הוביל אותה לגמר גביע אירופה באותה העונה).
הקבוצה נקלעה למאבקי הישרדות בליגה, והמאמן ברונו ג'ורג'י פוטר רק כחודש לפני העפלת הקבוצה לגמר.
פיורנטינה הצליחה לשרוד בליגה מהמקום ה-12, נקודה מעל הקו האדום, והתייצבה למשחק הגמר עם המאמן הזמני, פרנצ'סקו גרציאני (חברו של זוף לזכייה במונדיאל 1982).
בחוליית הקישור למשחק הגמר עלו דונגה הברזילאי, לובוש קוביק ורנאטו בוסו, כאשר החוד כלל את מרקו נאפי ואת רוברטו באג'ו.
השער הראשון במשחק נכבש כבר לאחר שלוש דקות.
סקילאצ'י פרץ באגף ימין, הסתדר עם השמירה הכפולה של ההגנה הסגולה, והעביר כדור רוחב מדויק לרחבה.
גאליה, שהיה פנוי לחלוטין, גלגל בנגיעה אחת והכניע את מרקו לנדוצ'י, 1–0 ליובנטוס.
פיורנטינה ניסתה להגיב במהירות, עם בעיטה ממרחק של נאפי שנהדפה היטב על ידי סטפאנו טאקוני.
בדקה העשירית הצליחה פיורנטינה להשיג את השוויון.
אלברטו די קיארה פרץ באגף שמאל, חדר לרחבה על פני שלושה שחקני הגנה והגביה כדור בחצי גובה לפינה הקרובה של תיבת החמש.
בוסו הצליח לנגוח את הכדור תוך כדי נפילה לפינה הקרובה ולהכניע את טאקוני, 1–1 מהיר במגרש בטורינו.
על אף ההערכות המוקדמות כי פיורנטינה תכפה סגנון הגנתי, בהמשכה של המחצית הראשונה הציגו שתי הקבוצות משחק התקפי בניסיון להשיג את שער היתרון.
דונגה ונאפי בלטו בצד הסגול, ולהזדמנות הטובה ביותר הגיע באג'ו, לאחר מסירת עומק מדויקת של נאפי.
החלוץ ניסה להקפיץ מעל השוער במצב של אחד על אחד, אך טאקוני קלט את הכדור.
במחצית השנייה שינתה פיורנטינה את סגנון המשחק שלה בניסיון לשמור על התוצאה, ומנגד יובנטוס, עם יכולת גבוהה של רוי בארוש, לחצה קדימה בניסיון להשיג את היתרון.
בדקה ה-59 הצליחה יובנטוס במשימה עם שער מעורר מחלוקת.
רוי בארוש קיבל את הכדור בתוך הרחבה והקפיץ לעברו של קזיראגי.
סלסטה פין, ששמר על קזיראגי, הצליח להרחיק בראשו אך נדחף בבירור על ידי החלוץ בשתי ידיים.
השופט הורה להמשיך, אנג'לו אלסיו המחליף ניסה לבעוט מהאוויר מתוך הרחבה את הכדור שהורחק, הכדור פגע בשחקן הגנה והגיע לקזיראגי, כאשר פין עדיין על הקרקע.
קזיראגי ניצל זאת כדי לדחוק פנימה מקרוב, השופט לא שרק לעבירה ואישר את השער, ויובנטוס עלתה ליתרון 2–1.
לאחר השער התעורר זעם רב ביציעי האורחת, שגרר התערבות משטרתית.
על הדשא, המשחק הפך אגרסיבי יותר, שחקני פיורנטינה התקשו להניע את הכדור ולצאת להתקפות, ומנגד ניצלה יובנטוס את המצב כדי להכריע את המשחק.
לאחר התקפה שהחלה בכדור חופשי והמשיכה בשתי קרנות רצופות, בעט לואיג'י דה אגוסטיני ממרחק, כדור לא חזק במיוחד שקפץ לפני השוער לנדוצ'י, הטעה אותו וחמק בין ידיו אל הרשת, 3–1 ליובנטוס.
התוצאה נשמרה עד לסיום, ויובנטוס השיגה מקדמה משמעותית לפני הגומלין.
שבועיים לאחר המשחק הראשון, נפגשו הקבוצות למפגש הגומלין.
אל תחושת הכעס של פיורנטינה בעקבות אירועי המשחק הראשון, התווספה ההחלטה על האצטדיון שיארח את הגומלין.
בעקבות התנהגות האוהדים בחצי הגמר לא יכלה פיורנטינה לארח במגרשה החליפי בפרוג'ה, והקבוצה התבקשה לארח את המשחק בסטאדיו פרטניו באבלינו, הנמצאת כ-500 קילומטרים מפירנצה ואף ידועה בריכוז גבוה של אוהדי יובנטוס.
כמו כן, כבר באותם הימים התעוררו שמועות על מעבר אפשרי של רוברטו באג'ו, משחקניה הבולטים של פיורנטינה, דווקא ליריבה יובנטוס, מהלך שאכן יצא לפועל בימים הספורים שלאחר משחק הגומלין.
יובנטוס, בעלת היתרון המשמעותי מהמשחק הראשון, ביצעה שני שינויים בהרכבה הפותח, כאשר הקפטן בריו ירד לספסל (טאקוני עלה למשחק עם סרט הקפטן), ודריו בונטי נותר מחוץ לסגל.
פסקל ברונו ואנג'לו אלסיו (שעלה כמחליף במשחק הראשון) פתחו במקומם.
מנגד, פיורנטינה פתחה בהרכב זהה לזה של המשחק הראשון.
המשחק נפתח בהזדמנויות לשתי הקבוצות, כאשר גאליה החמיץ בנגיחה מצד אחד, ובאג'ו החמיץ בבעיטה מחצי גובה מהעבר השני.
בחצי השעה הראשונה הוסיף באג'ו להחמיץ עם בעיטה מתוך הרחבה שהחמיצה מעט את המסגרת, בעוד סקילאצ'י גם הוא החמיץ את המסגרת מהצד השני בסיומו של מהלך אישי.
המחצית הראשונה הסתיימה ללא שערים.
במחצית השנייה הציגה יובנטוס סגנון משחק הגנתי ולחץ על מובילי הכדור של פיורנטינה, מה שהגביל את פיורנטינה בעיקר לניסיונות בעיטה מרחוק.
אחת מהן, של לובוש קוביק, התקרבה מאוד לשער אך טאקוני הציל.
בדקה ה-58 התקרבה יובנטוס ליתרון, אך סקילאצ'י שנותר פנוי ברחבה נגח מחוץ למסגרת.
בדקה ה-63 נותרה יובנטוס בעשרה שחקנים, לאחר שפסקל ברונו הכשיל את בוסו וספג כרטיס צהוב שני.
זוף הגיב עם שני חילופים הגנתיים בתוך רבע שעה, כאשר רוי בארוש הוחלף ראשון בסלבטורה אוואיונה, ודקות ספורות לאחר מכן הוחלף קזיראגי במסימיליאנו רוסה.
מול עשרת שחקניה של יובנטוס, הצליחה פיורנטינה להגיע למספר מצבים קורצים.
בעיטות ממרחק של נאפי, סרג'יו בטיסטיני ובאג'ו לא צלחו, וההזדמנות הטובה ביותר הגיעה דווקא מראשו של דונגה, שנהדף היטב על ידי טאקוני.
גם כדור נייח של באג'ו על סף הרחבה נהדף על ידי השוער הוותיק.
יובנטוס דרשה פנדל בדקות הסיום, כאשר סקילאצ'י נדחף ברחבה על ידי בטיסטיני, אך השופט לא שרק.
המשחק הסתיים בשוויון 0–0, ויובנטוס ששמרה על יתרונה מהמשחק הראשון, והפגינה עליונות במהלך שני המשחקים, זכתה בגביע אופ"א השני בתולדותיה.
סטפן קרי מקבוצת גולדן סטייט נבחר ל-MVP של סדרת הגמר, בפעם הראשונה בקריירה שלו.
גמר ה-NBA חזר ללוח הזמנים הרגיל שלו ביוני לראשונה מאז 2019, לפני שהחלה מגפת ה-COVID-19. הסדרה התחילה ב-2 ביוני והסתיימה ב-16 ביוני.
בחסות שירות הסטרימינג YouTube TV.
במהלך עונת העבירו הסלטיקס את המאמן הראשי בראד סטיבנס לתפקיד הג'נרל מנג'ר, במקום דני איינג' שהודיע על פרישה.
סטיבנס ביצע את העסקה הראשונה שלו בעמדה החדשה שלו בהחלפת קמבה ווקר, בחירת סיבוב ראשון ב-2021 ובחירת סיבוב שני ב-2025 בתמורה לאל הורפורד, מוזס בראון ובחירת סיבוב שני ב-2023. כשהוא זקוק למחליף עבור בראד סטיבנס, ועוזר המאמן של ברוקלין נטס מונה אימה יודוקה למאמן הראשי החדש.
לאחר שהחלו את העונה במקום ה-10 בטבלת המזרח, סיימו הסלטיקס את העונה הסדירה עם מאזן של 31 הפסדים ו-51 ניצחונות, השני בטיבו במזרח.
בסיבוב הראשון של הפלייאוף, ניצחו הסלטיקס בסוויפ של ארבעה משחקים את ברוקלין נטס המדורגת השביעית במזרח, כאשר מומחים רבים ציפו לסדרה תחרותית יותר מצד הנטס, עם קווין דוראנט, וקיירי אירווינג שנחשבו לפייבוריטים לזכייה בתחילת העונה.
לאחר מכן הסלטיקס התמודדו עם ה-MVP של גמר 2021, יאניס אדטוקומבו, והאלופה הנוכחית מילווקי באקס, וניצחו בסדרה בשבעה משחקים.
לאחר שהיו בפיגור 2–1 בגמר המזרח מול מיאמי היט המדורגת ראשונה בהובלתו של ג'ימי באטלר, הסלטיקס ניצחו בתוצאה 4–3, והגיעו לגמר ה-NBA בפעם הראשונה מאז 2010 ובפעם ה-22 בתולדותיהם.
לאחר שהגיעו לגמר במשך חמש עונות רצופות (2015–2019), הווריורס נפגעו עם פציעות בשתי העונות הבאות, כאשר קליי תומפסון לא שיחק בכל עונות 2019/20 ו-2020/21, וסטפן קרי שיחק רק 68 משחקים.
בעונת 2021/22. גולדן סטייט החלה את העונה הנוכחית כשהיא מנצחת 18 מתוך 20 המשחקים הראשונים שלה.
קרי הפך לשיאן השלשות בהיסטורית ה-NBA, וקליי תומפסון חזר ב-9 בינואר 2022, למשחק ה-NBA הראשון שלו מזה 941 ימים.
אנדרו ויגינס, שעבר לווריורס ב-2020 לאחר שש עונות במינסוטה, נבחר לפותח במשחק האולסטאר של ה-NBA ב-2022, וקרי קלע 50 נקודות באולסטאר ונבחר ל-MVP של משחק האולסטאר.
הווריורס סיימו במקום השלישי במערב עם מאזן של 29 הפסדים ו-53 ניצחונות.
בסיבוב הראשון של הפלייאוף, הווריורס הביסו את דנוור נאגטס המדורגת השישית ואת ה-MVP של העונה הסדירה ניקולה יוקיץ' בתוצאה 4–1. לאחר מכן הווריורס ניצחו את ממפיס גריזליס המדורגת שנייה בהובלת השחקן המשתפר של העונה ג'ה מוראנט, בתוצאה 4–2.
לאחר שהביסו את דאלאס מאבריקס בתוצאה 1–4 בגמר המערב, הווריורס העפילו לגמר בפעם השישית בשמונה העונות האחרונות ובפעם ה-12 בתולדות המועדון.
לאחר ששיחק 141 משחקי פלייאוף ללא הופעה בגמר ה-NBA, אל הורפורד סייע לבוסטון במשחק הגמר הראשון עם 26 נקודות.
הסלטיקס גברו על הווריורס ברבע הרביעי בתוצאה 40–16. ג'יילן בראון קלע 10 נק' ברבע האחרון מתוך 24 נק' במשחק כולו.
לעומת זאת לג'ייסון טייטום היו ביצועי קליעה גרועים, הוא קלע 3 מ-17 מהשדה וקלע 12 נקודות במשחק כולו, אבל הוא סיים עם שיא קריירה של 13 אסיסטים, הכי הרבה אי פעם לשחקן בהופעת הבכורה שלו בגמר.
ארבעת השחקנים הפותחים האחרים של בוסטון קלעו 30 מ-50 (60%) במשחק, יחד עם קליעה של 12 מ-23 (52%) מעבר לקשת, כשהסלטיקס קלעו בכול שבעת ניסיונות השלשה הראשונים שלהם ברבע הרביעי.
מרקוס סמארט קלע 18 נקודות, ודריק ווייט שלא פתח קלע 21 נקודות.
עבור הווריורס, סטפן קרי, קלע 21 נקודות ו-6 מ-8 מעבר לקשת ברבע הראשון, הכי הרבה שלשות ברבע אחד בתולדות הגמר.
בנוסף, 21 הנקודות היו הכי הרבה ברבע בודד מאז 22 הנקודות של מייקל ג'ורדן ברבע הרביעי של משחק 4 בשנת-1993. עם זאת, קרי נאבק בשארית המשחק, וקלע 5 מ-16 בשלושת הרבעים האחרונים, הווריירס הובילו 80–92 לקראת הרבע הרביעי.
למרות 11 ריבאונדים דריימונד גרין קלע רק 2 מ-12 מהשדה ו-0 מ-3 בזריקות עונשין, כשהוא מורחק כדקה לסיום המשחק.
הקאמבק של הסלטיקס היה הגדול ביותר בגמר מאז ששיקגו בולס התגברו על פיגור של 15 נקודות כדי לנצח את פורטלנד טרייל בלייזרס במשחק 6 של סדרת הגמר ב-1992. הניצחון גם הביא את מאזן הסלטיקס ל-8–2 ניצחונות במשחקי חוץ בפלייאוף 2022, בעוד הווריורס ירדו למאזן 9–1 ניצחונות בבית.
שתי הקבוצות גם קלעו יחד 40 שלשות, הכי הרבה אי פעם במשחק גמר ה-NBA, ועקפו את השיא הקודם של 35 שלשות שנקבע בגמר 2017.
סטף קרי קלע 29 נקודות וגולדן סטייט גברה על בוסטון 35–14 ברבע השלישי והשוותה את הסדרה עם ניצחון 107–88. הווריורס גברו על הסלטיקס 43–14 מסוף הרבע השני ועד תחילת הרביעי, והפכו משחק צמוד לניצחון מוחץ.
ג'ורדן פול קלע 17 נקודות עבור גולדן סטייט, כולל שלשה ממרחק 12 מטרים שניות ספורות לסיום הרבע השלישי, והעניק לה יתרון של 23 נקודות.
בוסטון איבדה 19 כדורים, אותם הווריורס המירו ל-33 נקודות.
דריימונד גרין קלע 9 נקודות, חמישה ריבאונדים ושבעה אסיסטים בלבד עבור גולדן סטייט, אבל השפיע על המשחק עם האגרסיביות שלו בהגנה ובמשחק הפיזי.
הוא כפה כדור ביניים על אל הורפורד 13 שניות לסיום המשחק, והוא היה המגן הראשי על ג'יילן בראון, שקלע באחוזים נמוכים (5 מ-17 בלבד).
טייטום התאושש מהקליעה הגרועה שלו במשחק 1, וקלע 21 נקודות במחצית הראשונה של המשחק ג'יילן בראון קלע 15 נקודות במחצית הראשונה, אבל בוסטון נותרה בפיגור 2 נק' במחצית.
ברבע השלישי טייטום זרק רק פעמיים, ב־12 דקות משחק.
הורפורד קלע רק שתי נקודות בארבע זריקות במשחק לאחר שקלע 26 במשחק הראשון.
הסלטיקס קלעו רק 37.5% מהזריקות שלהם במשחק, כשהם קלעו הכי פחות נקודות מאז ה־29 בדצמבר, אז היו במאזן 16–19.
אנדרה איגודלה מהווריורס החמיץ את המשחק בגלל דלקת בברך ימין.
חברו לקבוצה גארי פייטון השני, ששיחק בפעם הראשונה מאז שבר את המרפק לפני חודש בסדרה נגד ממפיס, קלע שבע נקודות ב-25 דקות.
בראון קלע 27 נקודות וטייטום 26 בניצחון בוסטון 116–100 ויתרון 2–1 בסדרה.
הסלטיקס הובילו 18 נקודות במחצית הראשונה, אבל גולדן סטייט שוב חזרה ברבע השלישי, וקלעה 33-25 עם 15 נקודות מקרי.
הווריורס עלו לזמן קצר ליתרון 83–82, אך הסלטיקס עלו בחזרה ל-93–89 בסיום הרבע.
בוסטון גברה על גולדן סטייט 11–23 ברבע הרביעי.
הסלטיקס היו הקבוצה הפיזית יותר, והם ניצחו את הווריירס 52–26 בנקודות צבע.
רוברט ויליאמס מבוסטון לקח 10 ריבאונדים וארבע מתוך שבע החסימות של הקבוצה.
קרי קלע 31 נקודות ושש שלשות, ותומפסון הוסיף 25 נקודות וחמש שלשות.
גרין קלע שתי נקודות בלבד, ארבעה ריבאונדים ושלושה אסיסטים לפני שיצא בעבירות בפעם השנייה בסדרה.
הוא הפך לשחקן הראשון בתולדות הגמר שיצא בעבירות לאחר ששיחק לפחות 34 דקות עם פחות מחמש נקודות, חמישה ריבאונדים וחמישה אסיסטים.
קרי נפצע בסוף הרבע הרביעי כאשר אל הורפורד נפל על רגלו בזמן שרדף אחרי כדור.
קרי קלע 43 נקודות ו-10 ריבאונדים בניצחון 107–97 והשווה את הסדרה 2–2. הוא עשה שני סלים במהלך ריצת 10-0 עבור הווריורס ברבע הרביעי, והפך יתרון בוסטון של ארבע נקודות ליתרון 94–100 לגולדן סטייט.
אנדרו וויגינס הוסיף 17 נקודות ושיא קריירה של 16 ריבאונדים עבור הווריורס.
גולדן סטייט שינתה את ההרכב הפותח שלה, והחליפה את קוון לוני באוטו פורטר ג'וניור קרי וטייטום מהסלטיקס קלעו כל אחד 12 נקודות ברבע הראשון, שהסתיים ביתרון 28-27 לבוסטון.
בראון קלע 10 נקודות ברבע השני, והעלה את הסלטיקס ליתרון 54-49 בהפסקה.
היו שישה שינויים בהובלה במשחק באותו שלב, יחד עם חמישה תיקונים.
המשחק היה שווה עם 86 לכל אחת כשנותרה שמונה דקות.
בוסטון הובילה 90–94 כשנותרו כחמש דקות לסיום, אך קלעה רק פעם נוספת, עם 1:18 נותרו גולדן סטייט גברה עליה 17-3 לסיום המשחק, כאשר קרי לבדו ניצח אותם 3–10.
קרי הפך לשחקן הווריירס השלישי עם לפחות 40 נקודות ו-10 ריבאונדים במשחק הגמר, והצטרף לריק בארי (1967), וקווין דוראנט (2018).
הוא גם הצטרף לג'ורדן ולברון ג'יימס כשחקן היחיד בגיל 34 ומעלה שצבר 40 נקודות או יותר בגמר ה-NBA.
טייטום סיים עם 23 נקודות ו-11 ריבאונדים, אבל הוא עשה רק סל אחד בזמן ששיחק את כל הרבע הרביעי.
בראון קלע 21 נקודות, ולוויליאמס היו 12 ריבאונדים עבור הסלטיקס.
לוויגינס היו 26 נקודות ו-13 ריבאונדים כדי להוביל את גולדן סטייט לניצחון 104-94, והציב אותה משחק אחד מאליפות.
תומפסון קלע 21 נק' ועזר לווריורס לנצח, קרי לא הרשים עם 16 נקודות ושמונה אסיסטים, וקלע 0 מ-9 משלוש.
בוסטון הייתה אגרסיבית יותר בשמירה כפולה על קרי מעבר לקו ה-3. לפני משחק 5, היו לו רצפים של שיא NBA של 38 משחקים רצופים עם יותר משלשה אחת, 132 משחקי פלייאוף רצופים עם שלשה אחת לפחות, ו-233 משחקים רצופים עם שלשה בעונה הרגילה ובפלייאוף ביחד.
לטייטום היה שיא של 27 נקודות ו-10 ריבאונדים עבור הסלטיקס, שהפסידו משחקים רצופים בפעם הראשונה בפלייאוף הזה.
הווריורס הובילו ב-16 נקודות ברבע הראשון.
לוויגינס היו 16 נקודות ו-7 ריבאונדים במחצית, וגרין היה נהדר עם 8 נקודות.
הווריורס הניעו את הכדור היטב אבל זרקו רק 3 מ-17 לשלוש במחצית הראשונה.
טייטום קלע 13 נקודות ושמונה ריבאונדים כדי להשאיר את בוסטון במשחק.
לאחר ההפסקה, הסלטיקס קלעו את 10 הנקודות הראשונות של המחצית השנייה ועלו ליתרון לאחר ריצת 4–19. הם קלעו שמונה שלשות רצופות לאחר שהחמיצו את 12 השלשות הראשונות שלהם במשחק, בעוד שגולדן סטייט החמיצה את שמונה השלשות הראשונות שלה במחצית השנייה.
ג'ורדן פול בדומה למשחק השני קלע שלשה ממרחק 10 מטרים בשניות האחרונות של הרבע השלישי, והעניק לווריורס יתרון 74–75 בסיומו של הרבע.
תומפסון קלע 7 מ-14 וקלע חמש שלשות.
גרין, שיצא בעבירות 3 דק' לסיום המשחק, יצא עם שמונה נקודות, שמונה ריבאונדים ושבעה אסיסטים.
בוסטון קלעה 11 מ-32 משלוש, כאשר בראון קלע 0 מ-5 משלוש, ו-5 מ-18 בסך הכל; הוא גמר את המשחק עם 18 נקודות.
לוויליאמס היו 10 נקודות ושמונה ריבאונדים.
בוסטון עלתה ליתרון 14-2 כדי לפתוח את המשחק, אך היא עשתה רק סל אחד ב-3:30 האחרונות של הרבע הראשון, וגולדן סטייט הובילה 22–27 בסיום הרבע.
הווריורס כפו 12 איבודים במחצית הראשונה והשתמשו בריצת 21-0 כדי לקבל יתרון 54-39 במחצית.
ריצת ה-21-0 הייתה הריצה הארוכה ביותר כזו בהיסטוריה המודרנית של הגמר.
הם הרחיבו את היתרון שלהם ל-22, לפני שהסלטיקס עלו עם פיגור 66–76 לאחר שלושה רבעים.
גולדן סטייט שמרה על ההובלה שלה לאורך הרבע הרביעי וניצחה את המשחק 90–103 על תואר ה-NBA הרביעי שלה בשמונה עונות.
זו הייתה הפעם השנייה שקבוצת חוץ זכתה באליפות NBA בבוסטון, והראשונה הייתה לוס אנג'לס לייקרס ב-1985.
קרי קלע 34 נקודות במשחק, קלע 12 מ-21 בסך הכל ו-6 מ-11 בשלוש נקודות, והוסיף שבעה ריבאונדים, שבעה אסיסטים ושתי חטיפות.
הוא נבחר ל-MVP של הגמר בפעם הראשונה בקריירה שלו, נבחר פה אחד לאחר שהעמיד ממוצעים של 31.2 נקודות, 6.0 ריבאונדים ו-5.0 אסיסטים בסדרה.